

**ประกาศองค์การบริหารส่วนตำบลเพ็กใหญ่**

 **เรื่อง ให้เจ้าของป้ายที่ติดตั้งอยู่ในเขตองค์การบริหารส่วนตำบลเพ็กใหญ่**

 **อำเภอพล จังหวัดขอนแก่น อันต้องเสียภาษีป้าย ประจำปี พ. ศ. 2560**

 **ไปรับแบบพิมพ์ และกรอกรายการในแบบพิมพ์ ยื่นต่อพนักงานเจ้าหน้าที่**

………………………………………………...........................................................................

 อาศัยอำนาจตามความในมาตรา 12 และมาตรา 15 แห่งพระราชบัญญัติภาษีป้าย พ.ศ. 2510 และแก้ไขเพิ่มเติม (ฉบับที่ 2 ) พ. ศ. 2534

 องค์การบริหารส่วนตำบลเพ็กใหญ่ จึงประกาศให้เจ้าของป้าย ผู้ครอบครองป้ายและครอบครองอาคารหรือที่ดินที่ป้ายนั้นติดตั้งหรือแสดงอยู่ อันต้องเสียภาษีป้ายที่ติดตั้งอยู่ในเขตองค์การบริหารส่วนตำบลเพ็กใหญ่ อำเภอพล จังหวัดขอนแก่น **ไปรับแบบพิมพ์แสดงรายการแห่งทรัพย์สิน (ภ.ป.1 ) ณ ที่ทำการองค์การบริหารส่วนตำบลเพ็กใหญ่ ได้ตั้งแต่วันที่ 1 เดือน มกราคม พ.ศ. 2560 เป็นต้นไป** และให้กรอกรายการโดยละเอียดลงในแบบพิมพ์แล้วยื่นต่อพนักงานเจ้าหน้าที่ ณ กองคลัง องค์การบริหารส่วนตำบลเพ็กใหญ่ **ภายในวันที่ 31 เดือน มีนาคม พ.ศ. 2560** ถ้าไม่ยื่นแบบแสดงรายการภาษีป้ายภายในกำหนดหรือยื่นแบบแสดงรายการภาษีป้ายไม่ถูกต้องทำให้จำนวนเงินที่ต้องเสียภาษีน้อยลง หรือไม่ชำระภาษีในระยะเวลาที่กำหนด จะต้องเสียเงินเพิ่มตาม มาตรา 25 (1) (2) และn(3) แห่งพระราชบัญญัติภาษีป้าย พ. ศ. 2510 และแก้ไขเพิ่มเติม (ฉบับที่ 2) พ.ศ. 2534

 จึงประกาศให้ทราบโดยทั่วกัน

 ประกาศ ณ วันที่ 23 เดือน พฤศจิกายน พ. ศ. 2559

(ลงชื่อ)..........................................

 (นายวิชาญ มหาราช)

นายกองค์การบริหารส่วนตำบลเพ็กใหญ่